উপজেলার রেশমবাড়ী গ্রামের দুগ্ধ খামারী মোহাম্মদ আলী ব্যাপারী, শাকতোলা গ্রামের আল মাহমুদ সহ বেশ কিছু খামারী জানান, এ উপজেলার মানুষ গো-খামারের ওপর নির্ভরশীল। খামারিরা তাদের উৎপাদিত দুধ মিল্কভিটা সহ বেসরকারী প্রতিষ্ঠান গুলোতে দিয়ে থাকে। মিল্কভিটা মাঝে মধ্যে তাদের কাছ থেকে দুধ না কেনায় তারা দুধ নিয়ে বিপাকেও পরে থাকেন। তাই লোকসান ঠেকাতে অনেকেই গাভী বিক্রি করে খৈল-ভুষির দোকানের বাকী পরিশোধ করছেন। অনেকে আবার গরু-বাছুর বিক্রি করে খামার বন্ধ করতে বাধ্য হচ্ছেন।